Rikunarita-ORG/Wikinium huggingface dataset:
# துப்பாக்கி முனை

| *துப்பாக்கி முனை* |
| --- |
| இயக்கம் | தினேஷ் செல்வராஜ் |
| தயாரிப்பு | எஸ். தாணு |
| கதை | தினேஷ் செல்வராஜ் |
| இசை | எல். வி. முத்து கணேஷ் |
| நடிப்பு | விக்ரம் பிரபு ஹன்சிகா மோட்வானி எம். எசு. பாசுகர் வேல ராமமூர்த்தி |
| ஒளிப்பதிவு | ராசமதி |
| கலையகம் | வி கிரியேசன்சு |
| வெளியீடு | 14 டிசம்பர் 2018 |
| ஓட்டம் | 128 நிமிடங்கள் |
| நாடு | இந்தியா |
| மொழி | தமிழ் |

**துப்பாக்கி முனை** (Thuppakki Munai) என்பது 2018 ஆம் ஆண்டு வெளியான ஓர் இந்தியத் தமிழ்த் திகில் திரைப்படம் ஆகும். இத்திரைப்படத்தில் விக்ரம் பிரபு மற்றும் ஹன்சிகா மோட்வானி முக்கியக் கதாப்பாத்திரத்தில் நடித்துள்ளனர். இத்திரைப்படத்தை தினேஷ் செல்வராஜ் எழுதி, இயக்கி கலைப்புலி எஸ். தாணுவால் தயாரிக்கப்பட்டது. எல். வி. முத்து கணேஷ் இசையமைப்பு மற்றும் ராசமதி ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இப்படத்தின் முன்னோட்டக் காட்சியானது செப்டம்பர், 2018 அன்று வெளியிடப்பட்டது.

## நடிகர்கள்

* விக்ரம் பிரபு - பிர்லா போஸ்
* ஹன்சிகா மோட்வானி - மைதிலி
* எம். எசு. பாசுகர் -
* வேல ராமமூர்த்தி - பிரம்மராஜா
* ஆர். ஜே. ஷா - ஆசாத்
* பரத் ரெட்டி
* ஜி. மாரிமுத்து
* சங்கிலி முருகன்
* ஆடுகளம் நரேன் - மைதிலி அப்பா

## கதைச் சுறுக்கம்

மும்பையில் உதவி ஆணையராக இருக்கும் பிர்லா போஸ் (விக்ரம் பிரபு) ஒரு நேர்மையான காவலாளியான இவர் என்கவுண்டர் ஸ்பெசலிஸ்ட். 33 என்கவுன்ட்டர்கள் செய்துவிட்டு, மனித உரிமை மீறல் குற்றச்சாட்டில் இடைநீக்கம் செய்யப்படுகிறார். ஒரு தவறான புரிதலால் தன் அம்மா, காதலி இருவரையும்விட்டு பிரிகிறார். இந்த நிலையில், ராமேசுவரத்தில் நடந்த சிறுமி பாலியல் வன்கொடுமை வழக்கு அவரிடம் தரப்படுகிறது. அந்த வழக்கில் குற்றம்சாட்டப்பட்ட பிகாரைச் சேர்ந்த ஆசாத் (மிர்ஷி ஷா) என்பவரை என்கவுன்ட்டர் செய்யும் வேலையும் அவருக்கு கொடுக்கப்படுகிறது. அதன் பின்பு உண்மை குற்றவாளிகள் வேறு சிலர் என்பதை அறிகிறார். பிறகு ஆசாதை இவ்வழக்கில் இருந்து தப்பிக்க வைக்கிறாரா? உண்மை குற்றவாளிகளை என்ன செய்கிறார் என்பதே இத்திரைப்படத்தின் கதையாகும்.

## பாடல் வரிகள்

இத்திரைப்படத்தில் இரண்டு பாடல்கள் மட்டுமே இடம் பெற்றுள்ளன.

* யார் இவன் - எல். வி. முத்து, கார்த்தி
* பூவென்று - சிறீராம் பார்த்தசாரதி

## மேற்கோள்கள்

## வெளி இணைப்புகள்

* துப்பாக்கி முனை IMBD
# சர்வம் தாளமயம்

| சர்வம் தாளமயம் |
| --- |
|  |
| இயக்கம் | ராஜீவ் மேனன் |
| கதை | ராஜீவ் மேனன் |
| இசை | ஏ.ஆர்.ரஹ்மான் |
| நடிப்பு | ஜி. வி. பிரகாஷ் குமார் அபர்னா பாலமுரளி நெடுமுடி வேணு வினீத்  |
| ஒளிப்பதிவு | ரவி யாதவ் |
| படத்தொகுப்பு | அந்தோனி |
| வெளியீடு | பிப்ரவரி 1, 2019 |
| ஓட்டம் | 2 மணிநேரம் 11நிமிடங்கள் |
| நாடு | இந்தியா |
| மொழி | தமிழ் |

**சர்வம் தாளமயம்** (sarvam thaalamayam) இந்தியத் திரைப்படமாகும். இதனை ராஜீவ் மேனன் இயக்கினார். இப்படம் 2019ஆம் ஆண்டு பிப்ரவரி 1ஆம் தேதியன்று வெளியானது. இப்படத்தில் இசையமைப்பாளரும் நடிகருமான ஜி. வி. பிரகாஷ் குமார் மற்றும் நடிகை அபர்னா பாலமுரளி ஆகியோர் முக்கிய கதாபாத்திரங்களில் நடித்துள்ளனர். இப்படத்தில் நெடுமுடி வேணு, வினீத், சாந்தா தனஞ்செயன் மற்றும் குமரவேல் ஆகியோர் துணை கதாபாத்திரங்களில் நடித்துள்ளனர். இசையமைப்பாளர் ஏ. ஆர். ரஹ்மான், ஒளிப்பதிவாளர் ரவி யாதவ் மற்றும் படத்தொகுப்பாளர் அந்தோனி ஆகியோர் இப்படத்தில் முக்கிய பங்களித்துள்ளனர்.

## நடிகர்கள்

* ஜி .வி. பிரகாஷ் குமார்
* அபர்னா பாலமுரளி
* நெடுமுடி வேணு
* வினீத்
* சாந்தா தனஞ்செயன்
* இளங்கோ குமரவேல்
* திவ்யதர்ஷினி
* ரவி பிரகாஷ்
* மாரிமுத்து
* பாலா சிங்

சிறப்புத் தோற்றமாக

* உன்னி கிருஷ்ணன்
* ஸ்ரீநிவாஸ்
* சிக்கில் குருசரண்
* கார்த்திக்
* பாம்பே ஜெயஸ்ரீ

## தயாரிப்பு

2000ஆம் ஆண்டில் வெளிவந்த கண்டுகொண்டேன் கண்டுகொண்டேன் திரைப்படத்தை தொடர்ந்து இயக்குநர் ராஜீவ் மேனனின் சர்வம் தாளமயம் மூன்றாவது திரைப்படமாகும். இப்படம் மார்ச் 2016ஆம் ஆண்டில் தயாரிப்பு தொடங்கியது. நடிகை சாய் பல்லவி முக்கிய பெண் கதாபாத்திரத்தில் நடிக்க இப்படக்குழு தேர்வு செய்தனர். சில காரணங்களினால் இப்படம் தற்காலிகமாக தயாரிப்பு நிறுத்திவைக்கப்பட்டது. நீண்ட இடைவேளைக்குப் பின்னர், நடிகை சாய் பல்லவிக்குப் பதிலாக மலையாளத் திரைப்பட நடிகை அபர்னா பாலமுரளியை தேர்வு செய்தனர். ரவி யாதவ் ஒளிப்பதிவாளராகவும் மற்றும் அந்தோனி படத்தொகுப்பாளராகவும் முடிவு செய்தனர்.

## இசை

இப்படத்தில் ஆறு பாடல்கள் உள்ளன. இயக்குநர் ராஜீவ் மேனன் ஒரு பாடலை இசையமைத்துள்ளார். பாடலாசிரியர்கள் மதன் கார்க்கி, அருண்ராஜா காமராஜ் மற்றும் நா.முத்துகுமார் ஆகியோர் இப்படத்திற்கு பாடல்களை இயற்றியுள்ளனர். நவம்பர் 18ஆம் தேதியன்று ஏ.ஆர்.ரஹ்மான் தனது டிவிட்டர் பக்கத்தில் திரைப்பட பாடல்களை வெளியிடப்பட்டது. இப்பாடல்கள் தெலுங்கில் பாடலாசிரியர்கள் ராகெந்து மெளலி மற்றும் தியாகராஜா ஆகியோர் இயற்றியுள்ளனர்.

## சான்றுகள்

## வெளியிணைப்புகள்

* Sarvam Thala Mayam on IMDB
# மெஹந்தி சர்க்கஸ்

| *மெஹந்தி சர்க்கஸ்* |
| --- |
|  |
| இயக்கம் | சரவண ராஜேந்திரன் |
| தயாரிப்பு | கே. இ. ஞானவேல் ராஜா |
| கதை | ராஜு முருகன் |
| இசை | ஷான் ரோல்டன் |
| நடிப்பு | மாதம்பட்டி ரங்கராஜ் சுவேதா திரிபாதி |
| ஒளிப்பதிவு | செல்வகுமார் எஸ்.கே |
| படத்தொகுப்பு | பிலோமின் ராஜ் |
| கலையகம் | ஸ்டுடியோ கிரீன் |
| வெளியீடு | 19 ஏப்ரல் 2019 (2019-04-19) |
| ஓட்டம் | 125 நிமிடங்கள் |
| நாடு | இந்தியா |
| மொழி | தமிழ் |

மெஹந்தி சர்க்கஸ் (*Mehandi Circus*) என்பது 2019 ஆம் ஆண்டு வெளியான இந்திய தமிழ் - மொழி அதிரடி காதல் நாடகத் திரைப்படமாகும். ராஜு முருகன் எழுதிய இதனை இவருடைய மூத்த சகோதரரான சரவண ராஜேந்திரன் இயக்கியிருந்தார். இந்தப் படத்தில் புதுமுகம் மாதம்பட்டி ரங்கராஜ் முக்கிய கதாபாத்திரத்திலும், சுவேதா திரிபாதி தமிழ்த் திரையுலகில் அறிமுக கதாநாயகியாகவும், விக்னேஷ்காந்த், வேல ராமமூர்த்தி ஆகியோர் துணை வேடங்களில் நடித்திருந்தனர். ஷான் ரோல்டன் இப்படத்துக்கு இசையமைத்துள்ளார், செல்வகுமார் எஸ்.கே ஒளிப்பதிவாளராகவும், மாநகரம் படப் புகழ் பிலோமின் ராஜ் படத்தொகுப்பாளராகவும் பணியாற்றினர். இந்த படத்தை கே. இ. ஞானவேல் ராஜா தனது ஸ்டுடியோ கிரீன் தயாரிப்பு நிறுவனத்தின் கீழ் தயாரித்திருந்தார். இந்த படம் விமர்சகர்களிடையேயும், பொதுப் பார்வையாளர்களிடமிருந்து நேர்மறையான விமர்சனங்களைப் பெற்றது.

## நடிப்பு

* ஜீவாவாக மாதம்பட்டி ரங்கராஜ்
* மெஹந்தியாக சுவேதா திரிபாதி
* பாதிரியார் அமலதாஸாக வேல ராமமூர்த்தி
* ஜீவாவின் நண்பராக விக்னேஷ்காந்த்
* ராஜாங்கமாக ஜி. மாரிமுத்து
* ஜாதவ்வாக அங்கூர் விகால்
* மெஹந்தியின் தந்தையாக சன்னி சார்லஸ்
* மெஹந்தி மற்றும் ஜாதவ்வின் மகளாக பூஜா தம்பே

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *மெஹந்தி சர்க்கஸ்*
# தட்றோம் தூக்றோம்

| *தட்றோம் தூக்றோம்* |
| --- |
|  |
| இயக்கம் | அருள் எஸ். |
| தயாரிப்பு | அருள் எஸ். |
| கதை | கபிலன் வைரமுத்து |
| இசை | பாலமுரளி பாலு |
| நடிப்பு | டீஜே அருணாச்சலம் பௌசி |
| ஒளிப்பதிவு | சத்தீஷ் முருகன் |
| படத்தொகுப்பு | ஆர். சுதர்சன் |
| கலையகம் | மீடியா மார்சல் |
| வெளியீடு | செப்டம்பர் 2020 (2020-09) (Toronto Tamil Film Festival) 14 நவம்பர் 2020 |
| நாடு | இந்தியா |
| மொழி | தமிழ் |

**தட்றோம் தூக்றோம்** (*Thatrom Thookrom*) என்பது 2020 ஆம் ஆண்டு வெளியான இந்தியத் தமிழ் அதிரடி நாடகத் திரைப்படமாகும், அருள் எஸ். எழுதி, இயக்கிய இப்படத்தில் டீஜே அருணாச்சலம், சீனு மோகன், காளி வெங்கட் ஆகியோர் முக்கிய கதாபாத்திரங்களில் நடித்துள்ளனர். சம்பத் ராம் எதிர்மறை பாத்திரத்தில் நடித்துள்ளார். படத்திற்கு பாலமுரளி பாலு இசையமைத்துள்ளார். கபிலன் வைரமுத்து பாடல் வரிகளை எழுதியுள்ளார். இந்த படம் 14 நவம்பர் 2020 அன்று குறைந்த அளவு திரையரங்குகளில் வெளியானது.

## நடிகர்கள்

* டீஜே அருணாச்சலம் காகாவாக
* பௌசி அஞ்சனாவாக
* நண்டு சுரேஷ் கடுகுவாக
* சக்திவேல் ல்கோனா உருளையாக
* சீனு மோகன் இராஜமாணிக்கமாக
* காளி வெங்கட் பாண்டியனாக
* லிங்கா காவல் ஆய்வாளர் சேகராக
* சக்தி சரவணன் ஏசிபி ராஜாராம்
* ஜி. மாரிமுத்து தண்டபாணியாக
* கிரேன் மனோகர் முருகனாக
* சம்பத் ராம் சின்னாவாக
* ஜி. வி. சுப்பா ராவ்
* சிவவேலவன்
* ரவி வெங்கட்ராமன் மணிகண்டனாக
* சூப்பர்குட் சுப்பிரமணி மதுசுந்தரமாக
* உடுமலை ரவி

## தயாரிப்பும், வணிகமும்

படத்தின் ஒளிப்பதிவு 2018 ஆம் ஆண்டின் தொடக்கத்தில் துவங்கியது. முன்னதாக டீஜே அருணாச்சலம் இப்படத்தின் முதன்மைப் பாத்திரத்தில் நடிக்க 2017 இல் ஒப்பந்தமானார். படத்தின் பெரும்பாலான பகுதிகள் சென்னையில் படமாக்கப்பட்டன. இந்த படம் துவக்கத்தில் 2016 இந்திய பணத்தாள் மதிப்பிழப்பு நடவடிக்கையை அடிப்படையாகக் கொண்டதாக ஊகிக்கப்பட்டது, இருப்பினும், படம் இந்த அடிப்படையாகக் கொண்டது அல்ல என்று இயக்குநர் தெளிவுபடுத்தினார்.

## இசை

இப்படத்திற்கான இசையை பாலமுரளி பாலு அமைத்தார். முதல் ஒற்றை பாடலான "டிமானிடேசன் ஆன்தம்" 2017 நவம்பரில் வெளியிடப்பட்டது. இது சர்ச்சைகளை உருவாக்கியபோதிலும் வைரலாகியது. நவம்பர் 8, 2016 அன்று இந்தியப் பிரதமர் நரேந்திர மோதியால் திணிக்கப்பட்ட பண மதிப்பிழப்பு நடவடிக்கையிலிருந்து இருந்து இந்த பாடல் உந்துதல் பெற்றது

## கௌரவம்

* இந்த படம் டொராண்டோ சர்வதேச தமிழ் திரைப்பட விழாவில் அதிகாரப்பூர்வமாக தேர்ந்தெடுக்கப்பட்டது

## சர்ச்சை

நடிகர் சிலம்பரசன் பாடிய "டிமானிடேசன் ஆன்தம்" என்று அழைக்கப்படும் பண மதிப்பிழப்பு நடவடிக்கையை கருப்பொருளாக கொண்ட பாடல் 2017 நவம்பரில் இந்தியாவில் பண மதிப்பிழப்பின் முதலாம் ஆண்டு நாளின் போது வெளியிடப்பட்டது. எவ்வாறாயினும், இந்த குறிப்பாக பாடல் அதன் பணமதிப்பிழப்பை விமர்சிக்கும் உள்ளடக்கத்தால், அரசியல் வட்டாரங்களில் சர்ச்சையை எழுப்பியது. நடிகர் சிம்பு பாடலைப் பாடியதற்காக கண்காணிப்பில் இருந்தார், அவருக்கு சிறப்புக் காவல் பாதுகாப்பு வழங்கப்பட்டது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *தட்றோம் தூக்றோம்*
# புலிக்குத்தி பாண்டி

| *புலிக்குத்தி பாண்டி* |
| --- |
|  |
| இயக்கம் | எம். முத்தையா |
| தயாரிப்பு | எம். முத்தையா |
| கதை | எம். முத்தையா |
| இசை | என். ஆர். ரகுநந்தன் |
| நடிப்பு | * விக்ரம் பிரபு
* லட்சுமி மேனன்
* சமுத்திரக்கனி
* சிங்கம்புலி
 |
| ஒளிப்பதிவு | வேல்ராஜ் |
| விநியோகம் | சன் தொலைக்காட்சி சன் நெக்ட்ஸ் |
| வெளியீடு | சனவரி 15, 2021 (2021-01-15) (இந்தியா) |
| நாடு | இந்தியா |
| மொழி | தமிழ் |

**புலிக்குத்தி பாண்டி** என்பது 2021 ஆம் ஆண்டு வெளியான தமிழ் மொழி சண்டை நாடகத் தொலைக்காட்சித் திரைப்படம் ஆகும். இந்தத் திரைப்படம் ஒரு உண்மை சம்பவத்தை அடிப்படையாகக் கொண்டு 'எம். முத்தையா' என்பவர் எழுதி, தயாரித்து மற்றும் இயக்க, விக்ரம் பிரபு, லட்சுமி மேனன், சமுத்திரக்கனி, சிங்கம்புலி போன்ற பலர் நடித்துள்ளனர். இப்படத்திற்கு இசையமைப்பாளர் ரகுநந்தன் இசையமைத்துள்ளார்.

இப்படம் 15 ஜனவரி 2021 தமிழர் திருநாள் தைப்பொங்கல் மற்றும் நடிகர் விக்ரம் பிரபு பிறந்தநாள் அன்று நேரடியாக சன் தொலைக்காட்சியில் ஒளிபரப்பானது.

## கதைசுருக்கம்

கரும்பாலைப் பாண்டி (சமுத்திரக்கனி) என்பவர் பஞ்சாயத்து மற்றும் அதிரடி செய்து வருகின்றார். இவரைச் சூழ்ச்சி செய்து ஒரு கொலை வழக்கில் மாட்டிவிடுகின்றனர். இதற்காகக் கரும்பாலைப் பாண்டிக்குத் தூக்குத் தண்டனை அளிக்கப்படுகிறது. இவரின் மகனானப் புலிப் பாண்டி (விக்ரம் பிரபு) தந்தையைப் போன்றே அதிரடி செய்து வருகிறார். ஆனால் இவர் ஒரு நல்ல நோக்கத்தோடு மற்றும் நல்லவர்களுக்காக அதிரடி செய்கிறார். இவரின் நல்ல பண்புகளைக் கண்டு காதலிச்சு அவரையே திருமணம் செய்ய்கின்றார் நாயகி பேச்சி (லட்சுமி மேனன்).

திருமணத்திற்குப் பின்னர் நல்வழியில் குடும்பத்தோடு சந்தோசமாகவும் அமைதியாக வாழ்கிறார். ஆனால் புலிப் பாண்டியின் எதிரிகள் இவரைப் பழிவாங்கத் துரத்துகின்றனர். ஒரு கட்டத்தில் எதிரிகள் புலிப் பாண்டியைச் சூழ்ச்சி மூலம் கொலைச் செய்கின்றனர். தனது கணவனின் கொலைக்குக் காரணமானவர்களை எப்படிப் பேச்சி மற்றும் அவரின் குடும்பத்தினர் பழி தீர்த்தனர் என்பது தான் கதை.

## நடிகர்கள்

* விக்ரம் பிரபு - புலி பாண்டி
* லட்சுமி மேனன் - பேச்சி
* சமுத்திரக்கனி - கரும்பலை பாண்டி
* சிங்கம்புலி
* ஆர்.கே.சுரேஷ் - சரவெடி
* அருல்தோஸ்
* வேல ராமமூர்த்தி - சன்னாசி
* ஸ்டாலின்
* ரம்யா சங்கர்
* சுஜாதா சிவக்குமார்
* ஆடுகளம் நரேன்
* பாலா
* தீனா
* ஜி.மாரிமுத்து

## மேற்கோள்கள்

## வெளிப்புற இணைப்புகள்

* இணையதள திரைப்பட தரவுத்தளத்தில் *புலிக்குத்தி பாண்டி*
# களத்தில் சந்திப்போம்

| *களத்தில் சந்திப்போம்* |
| --- |
|  |
| இயக்கம் | என். ராஜசேகர் |
| தயாரிப்பு | ஆர். பி. சௌத்ரி |
| கதை | என். ராஜசேகர் ஆர். அசோக் (உரையாடல்கள்) |
| இசை | யுவன் சங்கர் ராஜா |
| நடிப்பு | ஜீவா அருள்நிதி மஞ்சிமா மோகன் பிரியா பவானி சங்கர் பிரயகா மார்ட்டின் |
| ஒளிப்பதிவு | அபிநந்தன் இராமானுஜம் |
| படத்தொகுப்பு | தினேஷ் பொன்ராஜ் |
| கலையகம் | சூப்பர் குட் பிலிம்ஸ் |
| வெளியீடு | 5 பெப்பிரவரி 2021 (2021-02-05) |
| ஓட்டம் | 138 நிமிடங்கள் |
| நாடு | இந்தியா |
| மொழி | தமிழ் |

களத்தில் சந்திப்போம் (*Kalathil Santhippom*) என்பது 2021ஆம் ஆண்டு ஆர். அசோக் எழுதிய உரையாடல்களுடன் என். ராஜசேகர் எழுதி இயக்கிய இந்திய தமிழ் மொழி விளையாட்டு மசாலா திரைப்படமாகும். இந்த படத்தில் ஜீவா, அருள்நிதி, மஞ்சிமா மோகன் ,பிரியா பவானி சங்கர் ஆகியோர் நடித்துள்ளனர். இந்தப் படம் கபடி விளையாட்டையும், ஆரம்பத்தில் போட்டியாளர்களாக கருதப்பட்ட அசோக், ஆனந்த் ஆகிய இருவரின் நட்பை அடிப்படையாகக் கொண்டது. இந்த படத்தில் நடித்த நடிகர் நாடோடிகள் கோபால் திரைப்பட வெளியீட்டிற்கு முன்னதாக 5 மார்ச் 2020இல் இறந்து போனார். இது 5 பிப்ரவரி 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது.

## நடிகர்

* அசோக்காக ஜீவா
* ஆனந்தாக அருள்நிதி
* காவ்யாவாக மஞ்சிமா மோகன்
* சோபியாவாக பிரியா பவானி சங்கர்
* அப்பச்சியாக ராதாரவி
* புலியாக ரோபோ சங்கர்
* பாட்டிலாக பாலா சரவணன்
* அசோக்கின் தந்தியாக இளவரசு
* அசோக்கின் தாயாக சிறீரஞ்சனி
* ஆனந்தின் தந்தையாக நாடோடிகள் கோபால்
* ஆனந்தின் தாயாக ரேணுகா
* காவ்யாவின் தந்தை தென்னரசாக வேல ராமமூர்த்தி
* சோபியாவின் தந்தை ஆடுகளம் நரேன்
* காசியாக ஜி. மாரிமுத்து
* புல்லட் பாண்டியாக சம்பத் ராம்
* சிறப்புத் தோற்றத்தில் பா. விஜய்
* சிறப்புத் தோற்றத்தில் பிரயாகா மார்ட்டின்

## கதைச் சுருக்கம்

ஆனந்த் ( அருள்நிதி ), அசோக் ( ஜீவா ) ஆகிய இருவரும் சடுகுடு மைதானத்தில் போட்டியாளர்கள். ஆனால் மைதானத்திற்கு வெளியே நெருங்கிய நண்பர்களாக உள்ளனர். திரைப்படம் அடிப்படையில் அவர்கள் குடும்பங்கள் மற்றும் தனிப்பட்ட காதல் உறவுகள் தொடர்பாக அவர்கள் ஒன்றாக எதிர்கொள்ளும் தடைகளை ஆராய்கிறது. அதையெல்லாம் அவர்கள் எப்படி சமாளிக்கிறார்கள் என்பதை ஆராயும் படமாகச் செல்கிறது.

படத்தின் இசையையும் பின்னணி இசையையும் யுவன் சங்கர் ராஜா இசையமைத்துள்ளார். பாடல்களை பா.விஜய், விவேகா ஆகிய இருவரும் எழுதியுள்ளனர். "யார் அந்த ஓவியத்தாய்"என்ற முதல் தனிப்பாடல் 26 அக்டோபர் 2020இல் வெளியிடப்பட்டது. பார்வையாளர்களிடமிருந்து நேர்மறையான விமர்சனங்களைப் பெற்றது.

## சான்றுகள்

## வெளி இணைப்புகள்

* இணையதள திரைப்பட தரவுத்தளத்தில் *களத்தில் சந்திப்போம்*
# சங்கத்தலைவன்

| *சங்கத்தலைவன்* |
| --- |
| இயக்கம் | மணிமாறன் |
| தயாரிப்பு | உதயகுமார் கீதா உதயகுமார் வெற்றிமாறன் |
| கதை | மணிமாறன் |
| இசை | ராபர்ட் சர்குணம் |
| நடிப்பு | சமுத்திரக்கனி கருணாஸ் ரம்யா சுப்பிரமணியன் |
| ஒளிப்பதிவு | சீனிவாஸ் தேவாம்சம் |
| படத்தொகுப்பு | ஜி. பி. வெங்கடேஷ் |
| கலையகம் | உதய் புரொடக்சன்ஸ் கிராஸ் ரூட் பிலிம் கம்பெனி |
| வெளியீடு | 26 பெப்பிரவரி 2021 (2021-02-26) |
| நாடு | இந்தியா |
| மொழி | தமிழ் |

**சங்கத்தலைவன்** (*Sangathalaivan*) என்பது 2021ஆம் ஆண்டு வெளியான தமிழ் நாடகத் திரைப்படம் ஆகும். மணிமாறன் இயக்கிய இப்படத்தை வெற்றிமாறன் தயாரித்துள்ளார். இப்படத்தில் சமுத்திரக்கனி, கருணாஸ், ரம்யா சுப்பிரமணியன் ஆகியோர் முக்கிய வேடங்களில் நடித்துள்ளனர். கிராஸ் ரூட் பிலிம் கம்பெனி தயாரித்த, இப்படம் 26 பெப்ரவரி 2021 இல் வெளியானது.

## கதை

நூற்பாலை தொழிலாளியான ரங்கனின் கருணாஸ் ) வாழ்க்கையை இந்த கதை பின்தொடர்கிறது. நூற்பாலையில் தானுண்டு தன் வேலையுண்டு என்று இருக்கிறான் ரங்கன். ஆலையில் உடன் வேலை பார்க்கும் பெண் இயந்திரத்தில் சிக்கி அதனால் கையை இழக்கிறாள். அந்தப் பெண்ணுக்கு ஆலை முதலாளி கோவிந்தராஜ் (ஜி. மரிமுத்து ) உரிய இழப்பீடு அளிக்காமல் ஏமாற்றுகிறார். இந்த விசயத்தை விசைத்தறி தொழிலாளர் சங்கத் தலைவர் சிவலிங்கத்திடம் ( சமுத்திரக்கனி ) கொண்டு செல்கிறான். அவர் பாதிக்கப்பட்ட பெண்ணுக்கு உரிய இழப்பீடை பெற்றுத் தருகிறார். அதன்பிறகு ரங்கன் மெல்லமெல்ல சங்கத்தின் செயல்பாடுகளில் ஈடுபடுகிறான். பின்னர் தொழிலாளர்களின் ஊதிய உயர்வு, போனஸ் உள்ளிட்ட பிரச்சனைகளுக்காக போராடுகிறான். இந்நிலையில் சிவலிங்கம் சிறைக்குச் செல்கிறார். இதனால் போராட்டத்தை தலைமை ஏற்று நடத்தும் பொறுப்பு ரங்கனிடம் வருகிறது. ரங்கன் அவற்றை எவ்வாறு கையாண்டான் போராட்டத்தில் வெற்றிபெற்றானா என்து கதையின் பிற்பகுதியாகும்.

## நடிகர்கள்

* சமுத்திரக்கனி சிவலிங்கமாக
* கருணாஸ் ரங்கநாதனாக
* ரம்யா சுப்பிரமணியன் இலட்சுமியாக
* சுனு லட்சுமி
* சம்பத் ராம்
* சீனு மோகன்
* ஜி. மாரிமுத்து

## தயாரிப்பு

இந்த படம் 2017 அக்டோபரில் அறிவிக்கப்பட்டது. மணிமாறன் இயக்க, வெற்றிமாறன் தயாரிக்க, சமுத்திரக்கனி நடிக்கும் படமாக அறிவிக்கபட்டது. இதன் கதை *தறியுடன்* என்ற புதினத்தை அடிப்படையாகக் கொண்டது. கதையின் பின்புலமானது சேலம், ஈரோடு, திருப்பூர் பகுதிகளைக் கொண்டதாக அமைக்கப்பட்டது. மேலும் இது கைத்தறி நெசவாளர்களின் வாழ்க்கை மற்றும் அவர்கள் எதிர்கொள்ளும் போராட்டங்கள் குறித்து கவனம் செலுத்துவதாகக் கூறப்பட்டது. ரம்யா சுப்பிரமணியன் வேல்ராஜின் பரிந்துரைக்குப் பிறகு படத்தில் நடித்தார். படமானது தமிழக கிராமப்புறங்களில் படமாக்கப்பட்டாது.

## இசை

இப்படத்திற்கு ராபர்ட் சற்குணம் இசையமைத்தார்.

* சர்வேசா - ஜெயமூர்த்தி
* புது வித - சைந்தவி
* போராட்டம் இல்லாமல் - டீஜே, அருண்ராஜா காமராஜ்

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *சங்கத்தலைவன்*
# சுல்தான் (2021 திரைப்படம்)

| *சுல்தான்* |
| --- |
|  |
| இயக்கம் | பாக்கியராஜ் கண்ணன் |
| தயாரிப்பு | எஸ் ஆர் பிரகாஷ் பாபு |
| கதை | பாக்கியராஜ் கண்ணன் |
| வசனம் | ஹரிஹரசுதன் தங்கவேலு |
| இசை | **பின்னணி** யுவன் ஷங்கர் ராஜா **பாடல்கள்:** விவேக்-மெர்வின் |
| நடிப்பு | கார்த்தி ராஷ்மிகா மந்தண்ணா |
| ஒளிப்பதிவு | சத்யன் சூரியன் |
| படத்தொகுப்பு | ரூபன் |
| கலையகம் | ட்ரீம் வாரியர் பிக்சர்ஸ் |
| வெளியீடு | 2 ஏப்ரல் 2021 (2021-04-02) |
| ஓட்டம் | 155 நிமிடங்கள் |
| நாடு | இந்தியா |
| மொழி | தமிழ் |
| மொத்த வருவாய் | ₹36 கோடி  |

**சுல்தான்** என்பது 2021 ஆம் ஆண்டு தமிழ்மொழியில் வெளியான ஒரு அதிரடித் திரைப்படம் ஆகும். இத்திரைப்படத்தை பாக்கியராஜ் கண்ணன் இயக்க எஸ் ஆர் பிரகாஷ் பாபு **ட்ரீம் வாரியர் பிக்சர்ஸ்** என்ற பெயரின் கீழ் தயாரித்து இருந்தார். இத்திரைப்படத்தில் கார்த்திக் , ராஷ்மிகா மந்தண்ணா ஆகியோர் முக்கிய கதாப்பாத்திரத்தில் நடித்திருந்தனர். எழுத்தாளர் ஹரிஹரசுதன் தங்கவேலு வசனம் எழுதினார். யுவன் ஷங்கர் ராஜா பின்னணி இசை அமைத்திருந்தார். இதர பாடல்களை விவேக்-மெர்வின் கூட்டணி உருவாக்கியிருந்தனர். **சத்யன் சூரியன்** மற்றும் ரூபன் ஆகியோர் முறையே ஒளிப்பதிவு மற்றும் தொகுப்பை கையாண்டனர். இத்திரைப்படம் ஏப்ரல் 22 , 2021 வெளியானது.

## கதைக்கரு

தன் தந்தைக்கு அடியாட்களாக குற்றங்கள் புரிந்து வந்த கூட்டத்தை அவரின் இறப்புக்குப் பிறகு திருத்த முயலும் விக்ரம் என்ற கதாபாத்திரத்தை சுற்றி நிகழ்வதுதான் சுல்தான் திரைப்படத்தின் கதை.

## நடிப்பு

* **விக்ரம்** என்கிற கதாபாத்திரத்தில் நடித்தவர் கார்த்திக்
* **ருக்மணி** என்ற கதாபாத்திரத்தில் நடித்தவர் ராஷ்மிகா மந்தண்ணா
* **மன்சூர்** என்கிற கதாபாத்திரத்தில் நடித்தவர் **லால் **சேதுபதி** என்கிற கதாபாத்திரத்தில் நடித்தவர் நெப்போலியன்
* ஜெயசீலன் என்கிற கதாபாத்திரத்தில் நடித்தவர் ராமச்சந்திர ராஜு
* அன்னலட்சுமி என்கிற கதாபாத்திரத்தில் நடித்தவர் அபிராமி
* ஓட்ட லாரி என்கிற கதாபாத்திரத்தில் நடித்தவர் யோகிபாபு

## மேற்கோள்கள்
# கொடை (திரைப்படம்)

| *கொடை* |
| --- |
|  |
| இயக்கம் | ராஜா செல்வம் |
| தயாரிப்பு | எஸ். பாண்டி துரை |
| கதை | ராஜா செல்வம் |
| இசை | சுபாஷ் கவி |
| நடிப்பு | * கார்த்திக் சிங்கா (தமிழ் நடிகர்)
* அனயா லட்சுமி
* அஜய் ரத்னம்
 |
| ஒளிப்பதிவு | அர்ஜுனன் கார்த்திக் |
| படத்தொகுப்பு | ஜி. சசிகுமார் |
| கலையகம் | எஸ் எஸ் பிக்சர்ஸ் |
| வெளியீடு | 10 பெப்பிரவரி 2023 (2023-02-10) |
| ஓட்டம் | 131 நிமிடங்கள் |
| நாடு | இந்தியா |
| மொழி | தமிழ் |

**கொடை** (*Kodai*) என்பது 2023 ஆம் ஆண்டு வெளியான இந்தியத் தமிழ் மொழி காதல் நகைச்சுவை நாடகத் திரைப்படமாகும். இத்திரைப்படத்தை ராஜாசெல்வம் இயக்கியுள்ளார். கார்த்திக் சிங்கா மற்றும் அனயா லட்சுமி ஆகியோர் முக்கிய வேடங்களில் நடித்துள்ளனர். இப்படத்திற்கு சுபாஷ் கவி இசையமைத்துள்ளார், அர்ஜுனன் கார்த்திக் ஒளிப்பதிவு செய்துள்ளார், ஜி.சசிகுமார் படத்தொகுப்பு செய்துள்ளார். இது 10 பிப்ரவரி 2023 அன்று வெளியிடப்பட்டது.

## கதைக்களம்

ஆதரவற்ற குழந்தைகள் இல்லம் நடத்தும் கதாபாத்திரத்தில் கார்த்திக் சிங்கா நடித்துள்ளார். தான் நடத்தும் அந்த இல்லத்துக்குக் கிடைத்த தொகையை மோசடி ஆசாமியிடம் பறிகொடுக்கிறார். அப்பணத்தை அவர்கள் வழியிலேயே சென்று மீட்டெடுக்க செய்யும் முயற்சிகளே கொடை படத்தின் மையம் ஆகும்.

## நடிகர்கள்

* பாஸ்கராக கார்த்திக் சிங்கா (தமிழ் நடிகர்)
* பவித்ராவாக அனயா
* பாஸ்கரின் நண்பர் பாண்டியாக ரோபோ சங்கர்
* ஞானமாக எம். எசு. பாசுகர்
* தேநீர் கடை உரிமையாளர் தங்கமணியாக ஜி. மாரிமுத்து
* தரகராக சிங்கமுத்து
* ஆனந்தனாக அஜய் ரத்னம்
* போலி காவலர் வெங்கட்டாக போஸ் வெங்கட்
* வடிவேலாக சுவாமிநாதன்
* கு. ஞானசம்பந்தன் as the orphan caregivers
* பாஸ்கரின் நண்பர் பழனியாக சிசர் மனோகர்
* வடிவேலின் மைத்துனராக கிரேன் மனோகர்
* பவித்ராவின் தந்தையாக ஆனந்த் பாபு
* ரோஜாவாக கே. ஆர். விஜயா
* மதனாக கராத்தே ராஜா

## தயாரிப்பு

இதற்கு முன்பு *மாமதுரை* (2007), *அய்யன்* (2011) ஆகிய படங்களில் நடித்த நடிகர் சிங்கமுத்துவின் மகன் வாசன் கார்த்திக், கார்த்திக் சிங்கா என்ற புதிய மேடைப் பெயரை கொடை திரைப்படத்திற்குப் பயன்படுத்தினார்.

## இசை

படத்தின் ஒலிப்பதிவு மற்றும் பின்னணி இசையை சுபாஷ் கவி இசையமைத்துள்ளார்.

## வரவேற்பு

இத்திரைப்படம் 10 பிப்ரவரி 2023 அன்று தமிழ்நாடு முழுவதும் வெளியிடப்பட்டது. *தி ஹிந்து தமிழின்* ஒரு விமர்சகர், படத்திற்கு ஐந்தில் இரண்டு நட்சத்திரங்களைக் கொடுத்து, "உற்சாகம் குறைவாக இருந்தது" என்று முடித்திருந்தார். "காதல், நகைச்சுவை மற்றும் அதிரடி" ஆகிய எல்லாவற்றின் கலவையும் இந்தப் படத்தில் இருப்பதாக *தினத்தந்தியின்* ஒரு விமர்சகர் குறிப்பிட்டார். *தினபூமியின்* ஒரு விமர்சகர் படத்திற்கு எதிர்மறையான விமர்சனத்தையும் கொடுத்தார்.

## மேற்கோள்கள்
# உலகம்மை

| *உலகம்மை* |
| --- |
| திரைப்படச் சுவரொட்டி |
| இயக்கம் | வி. ஜெயபிரகாஷ் |
| தயாரிப்பு | வி. ஜெயபிரகாஷ் |
| கதை | சு. சமுத்திரம் |
| இசை | இளையராஜா |
| நடிப்பு | * கௌரி ஜி. கிசன்
* வெற்றி மித்ரன்
* பிரணவ்
 |
| ஒளிப்பதிவு | கே. வி. மணி |
| படத்தொகுப்பு | சுரேசு உர்சு |
| கலையகம் | மெட்ராஸ் டிஜிட்டல் சினிமா அகாதமி |
| வெளியீடு | 22 செப்டம்பர் 2023 (2023-09-22) |
| நாடு | இந்தியா |
| மொழி | தமிழ் |

**உலகம்மை** (*Ulagammai*) என்பது 2023 இல் வெளியான இந்தியத் தமிழ் நாடகத் திரைப்படமாகும். இப்படத்தை வி. ஜெயப்பிரகாசு இயக்கி தயாரித்திருந்தார். கௌரி ஜி. கிசன், வெற்றி மித்ரன் ஆகியோர் முக்கிய வேடங்களில் நடித்திருந்தனர். தமிழ் எழுத்தாளர் சு. சமுத்திரம் எழுதிய *ஒரு கோட்டுக்கு வெளியே* என்ற நாவலை அடிப்படையாகக் கொண்டது. இத்திரைப்படம் 2023 செப்டம்பர் 22 அன்று வெளியானது.

திரைப்படம் திரையரங்குகளில் வெளியிடப்படுவதற்கு ஓராண்டுக்கு முன்பே படத்தின் பின்னணி இசையை வெளியிட்டு கவனத்தை ஈர்த்தது. இப்படம் தமிழ்த் திரைப்படங்களில் இதுபோன்ற முதல் முயற்சியைக் குறிக்கிறது.

## நடிகர்கள்

* உலகம்மையாக கௌரி கிசன்
* லோகநாதனாக வெற்றி மித்ரன்
* அருணாவாக பிரணவ்
* மாரிமுத்து நாடாராக ஜி. மாரிமுத்து
* பலவேசம் நாடாராக ஜி. எம். சுந்தர்
* அருள்மணி
* கந்தராஜ்
* சாமி
* ஜேம்ஸ்

## தயாரிப்பு

முன்னதாக *சாதி சனம்* (1997), *காதல் எஃப்எம்* (2005) ஆகிய படங்களை இயக்கிய இயக்குநர் வி. ஜெயபிரகாஷ், *குச்சி ஐஸ்* என்ற தனது திரைப்படத்திற்கு பிந்தைய தயாரிப்புப் பணிகளை தாமதப்படுத்தி, 2021 இன் தொடக்கத்தில் *உலகம்மை படத்தைத்* தொடங்கினார். தமிழ் எழுத்தாளர் சு. சமுத்திரத்தின் உரிமையைக் கொண்டுவந்தார். சமுத்திரத்தின் *ஒரு கோட்டுக்கு வெளியே* பிரபல நாவலை எழுத்தாளர் மனைவியிடமிருந்து பெற்று, கதையைச் சுற்றி ஒரு திரைக்கதையை உருவாக்கினார். கௌரி கிசன் முக்கிய வேடத்தில் நடித்தார். இளையராஜா படத்தின் இசையமைப்பாளராக ஒப்பந்தம் செய்யப்பட்டார். இப்படத்தின் படப்பிடிப்பு சூலை 2021 இல் திருநெல்வேலியில் தொடங்கியது. படத்தின் தயாரிப்பு ஏப்ரல் 2022 இல் நிறைவடைந்தது

ஒரு புதுமையான நடவடிக்கையாக, ஏப்ரல் 2022 இல் திரைப்படம் திரையரங்குகளில் வெளியிடப்படுவதற்கு முன்னதாக, படத்தின் பின்னணி இசையை படக்குழு வெளியிட்டது. தமிழ்த் திரைப்படங்களில் இதுவே முதல் முறை.

## வரவேற்பு

இப்படம் 2023 செப்டம்பர் 22 அன்று தமிழ்நாட்டில் உள்ள திரையரங்குகளில் வெளியிடப்பட்டது. *மாலை மலரின்* ஒரு விமர்சகர், திரைப்படம் "ஒரு பெண்ணின் வாழ்க்கையில் முக்கியமான கதை" என்று குறிப்பிட்டு கலவையான விமர்சனத்தை அளித்தார். மின்னம்பலத்தைச் சேர்ந்த ஒரு விமர்சகர், படத்தில் இளையராஜாவின் பணியைப் பாராட்டினார்.

## மேற்கோள்கள்